KONTRAKT (ARBEIDSAVTALE)

OM MIDLERTIDIG ANSETTELSE AV

FOTBALLTRENER

 for perioden *[dd.mm.åå]* til *[dd.mm.åå]*

(heretter benevnt som Avtaleperioden)

MED OPPSIGELSESADGANG

# Avtalepartene

Trener:Navn: [*fyll ut*]

Adresse: [*fyll ut*]

(heretter benevnt som Treneren)

Klubb:

Navn: [*fyll ut*]

Org.nr.: [*fyll ut*]

Kontoradresse: [*fyll ut*]

Klubbrepresentants navn og adresse: [*fyll ut*]

(heretter benevnt som Klubben)

har inngått avtale om midlertidig ansettelse, jf. Arbeidsmiljøloven § 14-9 (1) e, på vilkår som følger av punktene nedenfor.

**Denne kontrakten er inngått i henhold til Arbeidsmiljøloven og binder begge parter fra kontrakten er undertegnet. Kontrakten er i to originale eksemplarer hvorav partene beholder ett hver.**

*[Merknad: Denne standardavtalen er tenkt benyttet primært ved ansettelser av fotballtrenere utenfor toppfotballen. Dette er kun en anbefalt avtale, og det er valgfritt om partene vil benytte den. Det gjøres likevel oppmerksom på at enkelte av reguleringene gir uttrykk for lovpålagte minimumskrav. Det er innarbeidet enkelte veiledende merknader (i rødt) underveis. De røde merknadene kan slettes før avtalen signeres av partene.*

*Særlige forhold vedrørende arbeidsavtalen, for eksempel stillingsinstruks og bonusavtale, kan ved behov beskrives nærmere i vedlegg til avtalen. På Trenerforeningens nettsider finnes eksempler på vedlegg som beskriver stillingsinstruks og bonusavtale.*

*Standardavtalen er oppdatert i mai 2022. Lover og regler av betydning for avtalen kan være endret i ettertid.]*

# Stilling og tittel

Treneren er tilsatt i midlertidig stilling som [*hovedtrener/trener/assistenttrener*] for [*lag*]. Partene er enige om at oppgavene definert i denne kontrakten skal utgjøre [*fyll ut prosentangivelse*] prosents stilling. [*sett eventuelt inn avtalt arbeidstid i timer per uke/måned/år*].

# Midlertidig ansettelse

Treneren er ansatt midlertidig i perioden [*dd.mm.åå*] til [*dd.mm.åå*] (heretter benevnt som Avtaleperioden), jf. arbeidsmiljøloven § 14-9 (1) e). Arbeidsavtalen kan sies opp i Avtaleperioden i overensstemmelse med bestemmelsene i avtalens punkt 11 nedenfor.

# Arbeidsoppgaver og forpliktelser

## Sportslig ansvar

Treneren er ansatt som [*hovedtrener/trener/assistenttrener*], og har ansvar for [*sett inn beskrivelse av ansvarsområde/arbeidsoppgaver*].

*[Merknad: Tilpasses partenes behov i den konkrete avtale. Det er mulig å innta mer utfyllende beskrivelser av trenerens sportslige arbeidsoppgaver i et eget vedlegg til avtalen.]*

## Medvirkning i markeds- og medieoppgaver

Treneren har plikt til å benytte det utstyr og den bekledning som klubben stiller til disposisjon for trening, kamp og representasjon.

Klubben har alle rettigheter til å inngå sponsor-, leverandør-, lisens-, reklame- og andre markedsavtaler. Klubben har rett til å benytte foto, levende bilder og signatur av Treneren i markedsarbeidet. Slik bruk skal drøftes med Treneren på forhånd.

Treneren plikter å være lojal mot klubbens sponsorer, og har ikke anledning til å inngå egne markedsavtaler uten samtykke fra Klubben. Treneren plikter å delta i klubbens markedsarbeid så langt dette ikke vil medføre en urimelig arbeidsbelastning eller stride mot Trenerens etiske og moralske overbevisning.

# Arbeidssted

## Kamper og treninger

Arbeidssted er den arena hvor den enkelte kamp eller trening avvikles. Dette kan være klubbens eller andre arrangørers bane, hall eller annet sted.

## Markedsarbeid

Arbeidssted er det sted hvor markedsarbeidet skjer. Dette kan f.eks. være arenaområde, i mediehus, bedrift eller annet sted som klubben utpeker.

# Arbeidstid

Treneren er innforstått med at [*han/hun*] i relasjon til arbeidsmiljølovens bestemmelser er ansatt i en særlig uavhengig stilling som ikke omfattes av arbeidstidsbestemmelsene i arbeidsmiljøloven, jf. arbeidsmiljøloven § 10–12 første ledd, og at [*han/hun*] derfor ikke har rett til kompensasjon for overtid.

Det forventes at Treneren nedlegger det arbeid som er nødvendig for å oppfylle sine forpliktelser etter denne avtalen. Ved vurderingen av hva som er nødvendig arbeid skal Trenerens stillingsbrøk tas i betraktning.

[*Sett eventuelt inn nøyaktig beskrivelse av arbeidstid, for eksempel dersom Treneren bare skal arbeide til oppsatt treningstid.*]

Reisetid til og fra det ordinære arbeidssted regnes ikke som arbeidstid.

# Lønn og andre ytelser

[*Merknad:* *De skattemessige forholdene nevnt nedenfor oppdatert per mai 2022. Partene bør forsikre seg om at det har ikke skjedd endringer i lovverket siden den tid før avtale inngås.]*

## Lønn

Stillingen lønnes med [*fyll ut*] per år, som utbetales med 1/12 hver måned med unntak for periode hvor det avvikles ferie, da det utbetales feriepenger som er opptjent det foregående år i stedet for ordinær månedslønn.

Lønnen utbetales på selskapets ordinære lønningsdag den [*dato*] hver måned. Lønnen utbetales til Arbeidstakers kontonummer [*fyll ut*].

Dersom samlet lønnsutbetaling i løpet av inntektsåret ikke overstiger kr 10 000, er lønnen skattefri og fritatt for lønnsopplysningsplikt. Dersom samlet lønnsutbetaling i løpet av inntekståret overstiger kr 10 000, er Treneren skattepliktig for hele beløpet, og utbetalingene er omfattet av lønnsopplysningsplikt.

## Godtgjørelse

Ved utførelse av arbeidsoppgaver utenfor Klubbens hjemsted, har Klubben plikt til å dekke utgifter knyttet til Trenerens reise og overnatting.

Normalt betales disse utgiftene av Klubben direkte. Utgifter som ikke betales direkte av Klubben kan etter særskilt forhåndsavtale forskutteres av Treneren og deretter refunderes av Klubben. Utgiftene må dokumenteres med kvittering eller reiseregning etter statens satser for innenlandsreiser.

Dekning av utgifter på opptil kr 10 000 per år er skattefrie og skal ikke rapporteres til Skatteetaten. Dekning av utgifter over kr 10 000 er som hovedregel lønnsopplysningspliktige, og det må på vanlig måte vurderes om det foreligger noe oveskudd som skal beskattes. Det gjelder et unntak for naturalytelser som ytes i forbindelse med arrangement og i organisasjonens interesse.

Dekning av utgifter til arbeidsreise er skattefrie forutsatt at Trenerens lønn og honorar fra Klubben ikke overstiger kr 80 000 i året.

Både Treneren og Klubben er innforstått med at skattereglene kan endre seg uavhengig av det som følger av denne Avtalen, og partene er enige om å konsultere skattemyndighetene ved eventuell tvil.

##  Andre ytelser

## Treneren har krav på følgende tilleggsytelser fra Klubben:

* [Medlemsavgift i Norsk Fotballtrenerforening (NFT)]
* [Deltagelse på NFTs årlige Cupfinaleseminar eller annen fotballmessig videreutdannelse, med inntil maksimalt samlet 0,05 G.]
* [*Tilpasses og fylles ut alt etter behov. Eksempler på andre ytelser kan være* *telefon, datamaskin, firmabil osv.*]

# Ferie og feriepenger

Ferie avholdes og betales i henhold til ferieloven. Underretning om feriefastsetting gis i henhold til ferielovens § 6 (2).

Ferielovens § 7 nr. 1 om plassering av hovedferien gjelder ikke. Feriens plassering skal drøftes i fellesskap mellom arbeidsgiver og arbeidstaker.

Feriepenger beregnes iht. ferielovens bestemmelser.

*[Merknad: Trenerforeningen har foreslått at det er ferielovens regler som gjelder hvis ikke partene avtaler noe annet. Etter ferieloven har man rett til 4 uker ferie inkludert lørdager og søndager + 1 ukedag og tilsvarende 10,2% feriepengeopptjening. Alternativet til ferielovens regler vil normalt være å avtale 5 ukers ferie inkludert lørdager og søndager, mao. 4 ukedager mer enn ferieloven og 12% feriepengeopptjening.]*

# Sykdom og svangerskap

Klubben utbetaler full lønn til Treneren under sykefravær og svangerskaps/fødselspermisjon, dersom Treneren oppfyller vilkårene for å motta sykepenger og svangerskaps-/fødselspenger i lov om folketrygd. I den utstrekning Klubben forskutterer ytelsene etter folketrygden, tilfaller ytelsene fra folketrygden Klubben.

Treneren har plikt til å melde fra til ansvarlig person i Klubben når han har lovlig forfall og ikke kan oppfylle forpliktelser etter denne avtale. Melding om forfall skal meldes så snart Treneren blir klar over at han ikke kan møte. Ordinære sykemeldingsregler gjelder for øvrig.

*[Merknad: Uten denne bestemmelsen om at Treneren har rett til full lønn under sykefraværet, vil Treneren kun ha rett til sykepenger fra det offentlige inntil 6 ganger Grunnbeløpet.]*

# Forsikringer, pensjon og lisens

Klubben tegner og dekker lovbestemt yrkesskadeforsikring og tjenestepensjon, samt reiseforsikring.

Treneren er ansvarlig for å gjennomføre de nødvendige kurs for å motta eller opprettholde den lisens han er pålagt for å tilfredsstille krav satt av Norges Fotballforbund. Klubben er ansvarlig for kostnader knyttet til nødvendige kurs som er bestilt mens treneren er ansatt i Klubben.

# Annet arbeid eller virksomhet

Treneren kan ikke utøve lønnet eller ulønnet trenervirksomhet for andre arbeidsgivere enn Klubben med mindre Klubben godkjenner dette. Det samme gjelder virksomhet som lagleder eller funksjon som tillitsvalgt i andre klubber i samme idrett eller, dersom treneren i denne Arbeidsavtalen er ansatt i mer enn 60 % stilling, i andre idretter. Godkjennelse skal normalt gis dersom formålet med virksomheten er Trenerens ønske om å opprettholde egen helse og fysisk form, eller dersom virksomheten gjelder tillitsverv av lite omfang i forbindelse med egne barns idrett, når dette ikke kommer i konflikt med arbeidet.

# Arbeidsavtalens opphør

Reglene om opphør av arbeidsforhold i arbeidsmiljøloven av 17. juni 2005 (arbeidsmiljøloven) kommer til anvendelse.

Kontrakten faller bort uten oppsigelse ved Avtaleperiodens utløp. Dersom Treneren har vært midlertidig ansatt i Klubben i mer enn ett år, skal Klubben gi Treneren skriftlig varsel om tidspunktet for fratreden senest en måned før Avtaleperiodens utløp, jf. arbeidsmiljøloven § 14-9 (4).

Hver av partene kan si opp Arbeidsavtalen med 3 måneders varsel. Oppsigelsestiden løper fra og med første dag i måneden etter at oppsigelsen har funnet sted. Oppsigelse fra Klubbens side må være saklig begrunnet. Oppsigelse fra Trenerens side trenger ikke å vise til noen særskilt begrunnelse.

Ved enighet mellom Klubben og Treneren kan Arbeidsavtalen bringes til opphør uten hensyn til oppsigelsestiden.

*[Merknad: Det følger av arbeidsmiljølovens bestemmelser at Klubben må ha saklig grunn til oppsigelse. Treneren må ikke vise til noen særskilt begrunnelse hvis han/hun ønsker å si opp arbeidsforholdet, men vil ha rett og plikt til å arbeide ut oppsigelsestiden. I standardkontrakten er det foreslått 3 måneders oppsigelsestid, men partene har mulighet til å avtale kortere eller lengre oppsigelsestid.]*

# Behandling av personopplysninger

Treneren er informert om at Klubben behandler personopplysninger, herunder såkalte særlige kategorier av personopplysninger (sensitive personopplysninger) om Treneren knyttet til hans arbeidsforhold og som ledd i personaladministrasjon og oppfyllelse av arbeidsavtalen. For øvrig vises til den til enhver tid gjeldende personvernerklæring for Klubbens behandling av personopplysninger om ansatte.

# Fair Play. Forholdet til idrettens bestemmelser

Klubben plikter å rette seg etter regler, retningslinjer og avgjørelser utarbeidet og fattet av FIFA, UEFA, NIF og NFF.

Treneren kan verken direkte eller indirekte delta i veddemål eller pengespill i tilknytning til kamper der Klubbens egne lag er involvert, eller på noe vis medvirke til eller forsøke å medvirke til bestikkelser, eller forsøke å påvirke resultatet eller enkelthendelser i en kamp gjennom usportslig adferd.

Dersom Treneren er i kontakt med personer som forsøker å få treneren til å påvirke resultatet eller enkelthendelser i en kamp gjennom usportslig adferd, plikter Treneren omgående å informere Norges Fotballforbund om dette.

Dersom Treneren blir kjent med at spillere tilknyttet Klubben kan være involvert i ulovlig pengespillvirksomhet, skal Treneren umiddelbart rapportere dette til Klubben ved daglig leder.

I henhold til NFFs og NIFs lover § 11-3 (2) (likelydende bestemmelser), aksepterer Treneren bestemmelsene i NFFs og NIFs lover kapittel 11 som gjeldende for seg.

# Politiattest

Treneren må før tiltredelse fremlegge politiattest som nevnt i politiregisterloven § 39 første ledd dersom Treneren skal trene barn og ungdom under 18 år eller personer med utviklingshemming.

# Taushetsplikt

Treneren er forpliktet til å bevare absolutt taushet overfor uvedkommende om Klubbens virksomhet, forretningsanliggende eller personopplysninger som vedkommende får kunnskap om eller rådighet over i forbindelse med ansettelsesforholdet, i den grad opplysningene ikke er offentlige eller allment kjent. Forpliktelsene etter denne bestemmelsen gjelder både under arbeidsforholdet og etter arbeidsforholdets opphør.

# Tvister

Tvister om hvordan denne arbeidsavtalen skal forstås, løses etter arbeidsmiljølovens bestemmelser. Idrettens tvisteløsninger kan bare benyttes i den utstrekning dette er forenlig med arbeidsmiljølovens bestemmelser.

Partene skal etter beste evne forsøke å løse eventuelle tvister i minnelighet og eventuelt i samarbeid med sine overordnede organisasjonsledd før saken eventuelt tas opp til tvistebehandling i henhold til dette avsnitt.

# Konfidensialitet

Partene forplikter seg til å holde innholdet av denne kontrakten konfidensielt med mindre partene enes om annet.

# Vedlegg til arbeidsavtalen

Arbeidsavtalen har følgende vedlegg:

* [Vedlegg 1 – Stillingsinstruks]
* [*Fyll ut annet ved behov, f.eks. bonusavtale*]

*[Merknad: Tilpasses partenes behov i den konkrete avtale. Dersom det ikke er behov for vedlegg, fjernes dette punktet.]*

# Signaturer

Dato: *[dd.mm.åå]*

............................................................. .............................................................

 Klubbens signatur Trenerens signatur

Arbeidsavtalen er i to originale eksemplarer som begge partene har signert. Klubben og Treneren beholder ett eksemplar hver.